### 24.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2017-316993

**Projekt "Ulrik Overgaard på Forkant" - støtte fra
Realdania**

Kalundborg Kommune ansøgte i februar 2018 Realdania om
støtte til at udarbejde en strategisk helhedsplan for Kalundborg bymidte, jf.
foreningens kampagne "Ulrik Overgaard på forkant". Der er tale om første
runde af Realdanias indsats for at bidrage til at styrke hovedbyer i yderområder.
I april har Realdania meddelt positivt tilsagn om at støtte projektet med op
til 500.000 kr. Tilsagn om støtte sker under forudsætning om minimum
tilsvarende lokal medfinansiering, for eksempel i form af
medarbejderressourcer. Støtten vil bl.a. blive anvendt til at finansiere
rådgiver.

I tildelingen har Realdania lagt vægt på, at *"
projektet overordnet støtter foreningens filantropiske mål, og særligt
Kalundborg repræsenterer en spændende problemstilling som et bysamfund i
periferien af hovedstadsområdet med en næsten todelt identitet: som historisk
købstad på den ene side, og som moderne industriby med en voksende erhvervshavn
på den anden."*

Administrationen har igangsat den indledende
projektplanlægning og -organisering. Styregruppen afholder indledende møde med
Realdania den 6. juni 2018. Efter sommerferien fremlægges en sag for udvalget,
der nærmere beskriver projekt og proces.

I anden runde, primo 2019, får kommunerne mulighed for at
ansøge om støtte til konkrete udviklingsprojekter.